Dragnea: ”Eu nu-l primeam în curtea Guvernului pe Iohannis. S-a făcut de râs. Ar trebui să o lase pe Dăncilă la Consiliul European”

Președintele PSD, Liviu Dragnea, a răspuns afirmativ joi când a fost întrebat de ziariști dacă președintele Klaus Iohannis s-a făcut de râs prin participarea la ședința de guvern de azi. ”Eu nu-l primeam în curte. Ce argumente aveam? Constituția. Nu avea ce căuta acolo”, a spus Dragnea într-o conferință de presă.

”Trebuia să spună că merge pentru punctele următoare, am niște propuneri pe care vreau să le discut. Nu. A fost doar să citească ce i-au scris cei de la Administrația Prezidențială, să citească și să plece, dincolo de declarațiile războinice pe care le-a făcut anterior. Președintele nu poate bloca OUG. Atunci puteți să-mi spuneți de ce a fost acolo? Ai tupeul să mergi la un guvern pe care tu îl blochezi?”, a mai spus președintele PSD.

El și-a continuat tirada la adresa lui Iohannis și a spus că singurul mod în care Iohannis ar putea să arată că vrea să coopereze cu guvernul e să o lase pe premierul Viorica Dăncilă să participe la Consiliul European.

Alte declarații ale lui Liviu Dragnea:

Românii au și dreptul de a beneficia de protecția drepturilor fundamentale. Or aici statul român trebuie să acționeze. Că va fi această ordonanță de amnistie și grațiere, eu nu mă opun.

Curtea Supremă de Justiție, totuși au fost completuri de judecată constituite nelegal. Asta nu contează. Protocoale nelegale. Servicii de informații care au făcut anchete, ca pe vremea lui Ceaușescu. Sau avem un singur obiectiv: pușcărie.

Pentru PSD este o obsesie de a repara nedreptățile și dreptate până la capăt. Și vom face lucrul ăsta.

Ați fost cumva în acești doi ani în această clădire. De la RTV sunteți, nu? Dacă ați fost cumva ați văzut tot circul din această sală. Toate piedicile puse, de a întârzia orice lege de a repara nedreptățile. De asta suntem în situația asta în care Codurile Penale nu sunt în vigoare.

Și eu mă întreb, tot așteptăm. Am vrea totuși să găsim această soluție în viața noastră, în timpul vieții noastre.

Despre plângerea împotriva lui Klaus Iohannis pentru înaltă trădare. Da, vom face anul viitor.

Iohannis are informație proaste, cel care l-a pus la SRI șomează. Dacă se ia după surse înseamnă că este un președinte prost informat. Dacă te iei după surse și te duci să păzești guvernul, ai o problemă.

Ce-au făcut azi? Au fost ma puțini decât au semnat textul moțiunii. S-au făcut de râs la moțiune de cenzură. Vorbesc de această moțiune de două luni de zile. Greu de caracterizat modul în care s-au adresat doamnei prim ministru. Ce rămâne, după ce tragem linie, cu sprijinul domnului Neacșu, care am înțeles că este noul creier din spatele opoziției. Nici măcar n-au mai citit moțiunea în întregime azi.

Când cineva depune o moțiune de cenzură cu atâta tam-tam, mințind comisia europeana, că au fost foarte multe valuri, în ce privește stabilitatea, nu e mai majoritate, pică guvernul, în prag de preluarea președinției. Deci cei care vor să depună moțiune de cenzură, e grija lor să-și asigure cvorum și voturi. Avem majoritate în Parlament și chiar vrem să ne ocupăm de guvernare serioasă.

Singurii care au reușit să treacă două moțiuni de cenzură am fost noi.

Foto: InquamPhotos / Octav Ganea